Ζεντζίν

Ο **Ζεντζίν, ''Zhenjin*** (μογγολ.:  ,   (8 Ιουλίου 1243  – 1285  ή 5 Ιανουαρίου 1286), που αποδίδεται επίσης ως *'Τζινγκίμ**, **Τσινκίμ** ή **Τσινγκίμ*', ήταν διάδοχος του θρόνου της [[Δυναστεία Γιουάν|δυναστείας Γιουάν]] της Κίνας. Ήταν γιος του [[Κουμπλάι Χαν]] (αυτοκράτορα Σιζού) και εγγονός του [[Τολούι]]. Τιμήθηκε μετά το τέλος του ως αυτοκράτορας από τον γιο του, [[Αυτοκράτορας Τσενζόνγκ των Γιουάν|Τιμούρ Χαν]] (αυτοκράτορα Τσενζόνγκ).

== Ο βίος του ==
Γεννήθηκε ως δεύτερος γιος του [[Κουμπλάι Χαν]] και πρώτος της Τσάμπι Χατούν. Ο Κινέζος [[Ζεν]] βουδιστής μοναχός Χαϊγιούν του έδωσε το όνομα Ζεντζίν («Αληθινός Χρυσός»), όταν γεννήθηκε το 1243.  Χρίστηκε πρίγκιπας του Γιαν (燕王), έγινε επικεφαλής της Κεντρικής Γραμματείας (Ζ*ονγκσού Σενγκ*) από τον πατέρα του το 1262,  και ορίστηκε Πρίγκιπας Διάδοχος (皇太子) της [[Δυναστεία Γιουάν|δυναστείας Γιουάν]] από τον Κουμπλάι Χαν το 1273. 

Ήταν γνωστός ως ένθερμος υποστηρικτής του [[Κομφουκιανισμός|Κομφουκιανισμού]], έχοντας εκπαιδευτεί από μελετητές [[Κινέζοι Χαν|Χαν]] όπως ο [[:zh:姚樞|Γιάο Σου]] (1201–1278),  Ντου Μο (1196–1280),  Λιού Μπινγκζόνγκ (1216–1274)  και Γουάνγκ Σουν. Μεταξύ άλλων, ήταν γνωστό ότι μελέτησε *Κλασικά της Ποίησης* και *Κλασικά της Υιικής Ευσέβειας*.  Μετά το τέλος τού αντιπάλου τού Ζεντζίν, Αχμάντ Φανακατί (σύμφωνα με τον Ρασίντ αλ-Ντιν, ως αποτέλεσμα μίας πλεκτάνης του Ζεντζίν),  ένας αξιωματούχος εκπαιδευμένος στον Κομφουκιανισμό στον Νότο, πρότεινε ακόμη και στον Κουμπλάι να παραιτηθεί υπέρ του Ζεντζίν το 1285, με αποτέλεσμα ο Κουμπλάι να γίνει έξαλλος. Ήταν επίσης γνωστός ως φίλος του Ντρόγκον Τσόγκιαλ Φάγκπα, ο οποίος έγραψε την περίφημη πραγματεία "Εξήγηση της γνώσης" για τον Ζεντζίν. 

Σύμφωνα με την *Ιστορία του Γιουάν*, απεβίωσε από [[Αλκοολισμός|αλκοολισμό]] στις 5 Ιανουαρίου 1286, οκτώ χρόνια πριν από τον πατέρα του Κουμπλάι Χαν. Ωστόσο, μπορεί να μην ήταν τόσο απλό, όσο το να πίνει απλώς υπερβολικά. Αναφέρεται επίσης ότι λίγο πριν από το τέλος του, ορισμένοι υπουργοί της αυλής ήθελαν να προτείνουν στον Κουμπλάι Χαν να παραιτηθεί από τον θρόνο του υπέρ του πρίγκιπα Ζεντζίν λόγω γήρατος, και επειδή ο Ζεντζίν ήταν ιδιαίτερα σεβαστός σε όλη την αυτοκρατορία. Ωστόσο, ο Ζεντζίν προσπάθησε να αποτρέψει αυτό. Δυστυχώς, ο Κουμπλάι Χαν το έμαθε ούτως ή άλλως και έγινε έξαλλος, κάτι που τρομοκράτησε τον Ζεντζίν, και μπορεί να τον οδήγησε στην υπερβολική κατανάλωση αλκοόλ.   Συντετριμμένος από το τέλος του, ο Κουμπλάι Χαν έκανε τον γιο τού Ζεντζίν, [[Αυτοκράτορας Τσενζόνγκ των Γιουάν|Τιμούρ,]] νέο διάδοχο του θρόνου. Μετονομάστηκε μετά θάνατον σε Ταϊζί Μινγκσιάο από τον Κουμπλάι στις 25 Φεβρουαρίου 1293. Ο Τιμούρ του έδωσε μετά θάνατον το όνομα αυτοκράτορας Γουενχούι Μινγκσιάο (文惠明孝皇帝) και το όνομα του ναού Γιουζόνγκ () στις 3 Ιουνίου 1294.

== Οικογένεια ==
Είχε παιδιά από μία κύρια σύζυγο και από μία παλλακίδα:
* *αυτοκράτειρα Χουιρενγιουσένγκ*, της φυλής Χονγκτζιλά από τη φυλή Χοντγκιράντ (徽仁裕聖皇后 弘吉剌氏, π. 1300), προσωπικό όνομα Kοκετζίν (阔阔真)
** Γκαμαλά, πρίγκιπας του Τζιν (甘麻剌晋王, 1263–1302), 1ος γιος.
** [[Νταρμαμπάλα]], Σουνζόνγκ (順宗答剌麻八剌, 1264–1292), 2ος γιος.
** [[Αυτοκράτορας Τσενζόνγκ των Γιουάν|Τεμούρ Χαν]], *διάδοχος* (三子 元成宗太子, 1265–1307), 3ος γιος.

* *παλλακίδα Aντσινμίσι* (安真迷失妃子)
* *άγνωστη παλλακίδα*
** Κουταντμίς, μεγάλη πριγκίπισσα του Κι (赵国公主忽答迭迷失), 1η κόρη, παντρεύτηκε τον Kοργκούζ από τον Öνγκούντς, γιο του Aγί Μπακά πρίγκιπα του Zάο (趙王) και της Γιουελίε (μεγαλύτερης αδελφής του Zεντζίν) .
** Nανγκαμπουλά, μεγάλη πριγκίπισσα του Λου (鲁国公主喃哥不剌), 2η κόρη, παντρεύτηκε τον Μανζιτάι από τη φυλή Χονγκιράντ, πρίγκιπα του Λου.
** πριγκίπισσα Μπουνταγκάν (不独感), 3η κόρη, παντρεύτηκε τον Ζάνγκπο Παλ .

== Στη λαϊκή κουλτούρα ==
* Ο «Πρίγκιπας Τσινκίν» είναι κεντρικός χαρακτήρας στην αμερικανο-ιταλική [[μίνι σειρά]] του 1982 *«Μάρκο Πόλο»'', όπου τον υποδύθηκε ο ηθοποιός Τζουνίτσι Ισίντα.  Σε αυτήν την ταινία, απεικονίζεται να πάσχει από επιληψία.
* Ο «Πρίγκιπας Τζινγκίμ» είναι επίσης ένας από τους κύριους χαρακτήρες της πρωτότυπης σειράς του Netflix, , του 2014, όπου τον υποδύεται ο Ρέμι Χίι. 

### Αναφορές

### Πηγές
; Έργα που αναφέρονται 
* Zhao, George Qingzhi (2008), Marriage as Political Strategy and Cultural Expression: Mongolian Royal Marriages from World Empire to Yuan Dynasty, Peter Lang, ISBN 978-1433102752

Κατηγορία:Μπορτζίγκιν